hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu hu hu en sl hu hu hu hu hu hu en hu en hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Begyűjtöttük a két pontot Komlón – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Megszereztük első pontjainkat a 2021/2022-es bajnokságban, kilenc gólos győzelmet arattunk a Pécsi VSE ideiglenes otthonában, Komlón.
A mérkőzést a Paár, Kovácsovics, Sokoray, Goór, Sövegjártó, Nagy felállásban kezdtük, a kapuban Décsivel. Jól indult a mérkőzés, első találatunkat Sövegjártó szerezte lerohanásból, majd újabb gyors támadásban hozta helyzetbe a szélen Nagyot (3. perc 0-2). Erről az állásról 2-6-os vezetésig meg sem álltunk, ekkor kért időt a hazaiak vezetőedzője (6. perc). Több védést is bemutatott szélről Décsi, ami köszönhető volt a kemény védekezésünknek is. Támadásban Sokoray és Paár is eredményesek voltak és a 12. percre hat gólos előnyt kovácsoltunk magunknak, amikor újra időt kértek a hazaiak (12. perc 3-9). Első kettő perces kiállításunkat Sövegjártó kapta a 14. percben, ez alatt az idő alatt a Pécs egy üreskapus gólt tudott szerezni, azonban a frissen érkező Czene majd Németh is kapuba talált távolról (18. perc 7-12). Tartottuk öt gólos előnyünket, sőt Décsi is folytatta a remek védésekkel.  A 23. percben 10-15-ös állásnál kihasználta csapatunk az első időkérési lehetőségét, melyet követően az öt gólos előnyünket tartottuk, a nagy tempójú mérkőzés ellenére. Bár az utolsó tíz percben mindössze három gólt tudtunk szerezni, Győri-Dani és Nagy is ellenfelünk hibáit kihasználva gyors támadásokból szerzett könnyű gólokat. Herkovits érkezett a pályára a játékrész végén, és hálálta meg góllal az edzők bizalmát, egyúttal az első harminc perc utolsó találatát szerezve alakította az eredményt 13-17-re.
A második játékrészre a Paár, Kovácsovics, Sokoray, Goór, Nagy sor lépett pályára, kapuban immár Takáccsal. Emberhátrányban kezdtük tehát a félidőt, mivel Herkovits utolsó percben kapott kiállítása még nem telt le. Az első találatra majdnem három percet kellett várni, sajnos a hazaiak tudtak eredményesek lenni. Gyorsan érkezett azonban a válaszunk, a Sokoray által kiharcolt hétméterest értékesítette Mátés (34. perc 14-18). Emberelőnyünket ezúttal nem tudtuk kihasználni, de a következő percekben Nagy, Sövegjártó és Sokoray gólt szereztek, míg a pécsiek csak egyszer voltak eredményesek (40. perc 15-21). Türelmes játékunknak köszönhetően Mátés is feliratkozott a góllövők listájára, mindeközben Takács a kapuban remekelt, átlövéseket és ziccereket is hárított. A 40. percben pályára lépő Kőhalminak mindössze öt percre volt szüksége, hogy kétszer is a pécsiek kapujába bombázzon, 45 perc elteltével már nyolc gólos előnyben voltunk (17-25). Több mint hét perce nem született hazai találat, így pécsi időkérés érkezett az 52. percben, miután Győri-Dani két találatával már tíz gólos előnyben voltunk (17-27). A fennmaradó időben a Pécs emberfogással próbált labdát halászni, azonban Némethet és Sövegjártót sem tántorította ez el a góllövéstől. A végeredmény: 23-32.
Kovácsovics László: „Csapatként felléptünk a nulladik lépcsőfokra, 24 óránk van örülni és hétfőtől dolgozunk tovább.”
Pécsi VSE – AGROFEED ETO-UNI Győr 23 – 32  /13-17/
Agrofeed ETO-UNI Győr: DÉCSI (5 védés), TAKÁCS (5 védés), SOKORAY 2, KŐHALMI 2, GYŐRI-DANI 3, GOÓR 1, KOVÁCSOVICS, BARNYÁK, ÁSVÁNYI 1, NAGY 3, CZENE 2, MÁTÉS 3, SÖVEGJÁRTÓ 6, PAÁR 5, HERKOVITS 1, NÉMETH 3
NBI/B Férfi-Nyugat alapszakasz 3. forduló
AGROFEED ETO-UNI Győr – PLER-Budapest
helyszín: Magvassy Mihály Sportcsarnok, Győr
Turi Edina által|2021-11-18T10:11:08+00:002021.09.19.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT